Birtaniya ta nemi EU ta kara wa Rasha takunkumi | Labarai | DW | 22.08.2018
Birtaniya ta nemi EU ta kara wa Rasha takunkumi
Jeremy Hunt ministan harkokin wajen Birtaniya
Ministan harkokin wajen Birtaniya Jeremy Hunt, ya yi kira ga Kungiyar Tarayyar Turai ta kara yawan takunkumi ga kasar Rasha. Hunt ya bayyana haka ne a cibiyar samar da zaman lafiya da ke a birnin Washington a ranar Talata ya ce Birtaniya za ta kara jan hankalin EU ta kara matsa kaimi kan Rasha.
Ya ce ya kamata kungiyar ta tsaya kafada da kafada da Amirka kan batun takunkumai da Amirka ta kara maka wa Moscow a wannan wata. Ya kara da cewa Shugaba Vladimir Putin ya mayar da duniya wani abin tsoro musamman duba da kokari na murda harkoki na zabe a kasashen Yamma.
Sai dai a nasu bangaren mahukuntan birnin na Moscow sun ce mahukuntan na birnin London ba su da baki da za su tsara wa EU yadda za ta yi harkokinta kasancewar watanni kadan suka rage a cika kammala shirin ficewar Birtaniya daga kungiyar.
Kwanan wata 22.08.2018
Rahotanni masu dangantaka Majalisar Tarayyar Turai, Kungiyar Tarayyar Turai, Eurozone, Rasha, Kofin Duniya 2018
Muhimman kalmomi Birtaniya, Rasha, EU, Takunkumi
Permalink https://p.dw.com/p/33X3i
COVID 19: Jamus ta dage dokar killace 'yan kasashen EU 15.05.2020
Nan gaba kadan duk wanda ya shigo Jamus ko mazaunin da ya dawo kasar daga ketare ba za a killace shi dole ba.
Birtaniya da EU na tattaunawar bayan Brexit 20.04.2020
A wannan Litinin jami'an Tarayyar Turai ta EU za su fara tattaunawa ta makonni a kan ficewar Birtaniya daga kungiyar EU.
Kungiyar EU: Bukatar bude iyakoki domin masu yawon bude ido 13.05.2020
Kungiyar EU ta fara shirin bude iyakoki da janye dokar hana shige da fice tsakanin kasashen kungiyar duk da fargabar farfado da harkokin yawon bude ido a wannan lokaci na annobar corona.